Fylgið rýkur upp - og ég þeytist um kjördæmið

Skoðanakannanir hafa sýnt miklar sveiflur í fylgi Samfylkingarinnar í Norðvesturkjördæmi að undanförnu. Tvær síðustu kannanir Capacent sýna stökk úr 6,7% í 28% hér í kjördæminu. Ég geri fastlega ráð fyrir því að eitthvað hafi farið úrskeiðis þegar lægri talan mældist, því á sama tíma var flokkurinn með nálægt 30% fylgi á landsvísu. Engu að síður var könnunin birt án athugasemda.

Nú, þegar fylgið hefur rokið upp úr 6,7% fyrri vikuna í 28% seinni vikuna - bíð ég spennt eftir fréttum af þessum mikla árangri sem náðst hefur frá því að ég kom inn á framboðslistann.

En grínlaust - þá benda þessar miklu sveiflur til þess að eitthvað sé bogið við úrtakið, annað hvort of fáir á bak við niðurstöðuna, eða hópurinn of einsleitur.

Annars er ég nú á fleygiferð um kjördæmið að kynna mér sem best ég get atvinnuhætti og mannlíf sem víðast, ræða við fólk og fá upplýsingar. Síðustu daga höfum við Guðbjartur Hannesson verið á ferð um Snæfellsnesið og notið hér góðrar leiðsagnar heimamanna. Það er ánægjulegt að sjá hér´líf og starf við hafnirnar, menn í byggingarvinnu og börn að leik.

Eftir helgina er ferð minni heitið Norður í Skagafjörð og um Húnaþing þar sem ég vonast til að hitta bæði sjómenn og bændur í bland við annað mannval.

Þetta hefur verið afar lærdómsríkt og skemmtilegt og verður það væntanlega áfram.

Fyrri ummæli:
Sæl Ólína.

Það sem fæstir gera sér grein fyrir varðandi skoðanakannanir er þýðing öryggisstuðulsins. Svonefnd skekkjumörk eru reiknuð út frá ákveðnum öryggisstuðli, oftast 95%. Þetta þýðir að með 95% öryggi má fullyrða að fylgi flokks sem fær t.d. 10% í könnun, sé t.d. á bilinu 8-12%. En þetta þýðir jafnframt að 1 könnun af hverjum 20 (að meðaltali) skýtur fram hjá og jafnvel langt fram hjá. Ég geri ráð fyrir að þessi margumtöluðu 6,7% séu einmitt til vitnis um þetta.

Það breytir þó ekki því að auðvitað hækkar fylgið þegar þú ert komin á stjá

Ummæli:
Takk fyrir komuna í Grundarfjörð Ólína.

Verkefni: Tilfinning
Merking: Gleði